Komisjoni määrus (EÜ) nr 754/94,

30. märts 1994,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 535/94, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane, et siduva tariifiinformatsiooni valdaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõikele 6 kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele;

lisatud tabeli toodete nr 1 ja 4 osas ei ole tolliseadustiku komitee tariifi- ja statistikanomenklatuuri osakond oma eesistuja määratud tähtaja jooksul arvamust esitanud;

käesolevas määruses sätestatud meetmed on lisatud tabeli toodete nr 2, 3, 5, 6 ja 7 osas kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 30. märts 1994

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 68, 11.3.1994, lk 15.

[3] EÜT L 302, 19.10.1992, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Graafikalauana tuntud toode, mis koosneb lamedast plastkorpusest, mis sisaldab elektroonilisi ja elektrilisi komponente, nagu protsessoreid, trükkplaati ja liideselülitust. Nelinurksel pealispinnal, mille aktiivala on ligikaudu 28 × 28 cm, on menüükleebis. Laud on varustatud pliiatsiga ja kaabli kaudu otse ühendatud automaatse andmetöötlusmasina keskseadmega. | 84719280 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 84 märkusega 5B ning CN-koodide 8471, 847192 ja 84719280 sõnastusega. |

2.Värvikuvar, milles on peeneralduslik 35,5-cm elektronkiiretoru, varimask, mille sama värvi pikslite punktisamm on 0,31 mm, toiteplokk ning trükklülitused RGB-video- ja sünkroonsisendsignaalide (videoriba laius 30 MHz) töötlemiseks ja kineskoobi tüürimiseks. Ette nähtud teksti ja graafika taasesituseks elektroonilise ja muu andmetöötluse süsteemides. Kuvar ei sobi värvikujutise taasesitamiseks liitvideosignaali põhjal. | 84719280 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 84 märkusega 5B ning CN-koodide 8471, 847192 ja 84719280 sõnastusega. |

3.Korpuses mõõtmetega 10,2 × 6,1 × 2,5 cm paiknev akutoitega modem, millel on neli valgusdioodi, mis näitavad saate olekut, kiirust, kandesagedust ja aku tühjenemist. Modemil on ka andmeedastuspistmik, telefoni ja helisidesti pistikuühendused ning miniatuurne standarditud telefonipistikupesa. Modemit kasutatakse automaatsete andmetöötlusmasinate vaheliseks asünkroonedastuseks telefonivõrgus dupleksedastusena ja helisidesti abil kiirusel 300 või 1200 bitti sekundis. | 85174000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8517 ja 85174000 sõnastusega (vt ka harmoneeritud süsteemi rubriigi 85.17 III osa selgitavaid märkusi). |

4.Ühes korpuses (43,8 × 31,75 × 9,4 cm) paiknev interaktiivne multimeediasüsteem, mille abil saab kuvaril, valjuhääldites või kõrvaklappides taasesitada laserplaadile (CD) salvestatud helisid, graafikat, tekste ja videosalvestisi.Süsteemi kuulub infrapunakaugjuhtimispult eri heli- ja videofunktsioonide jaoks. Lisatarvikute (näiteks kettaseade, klaviatuur ja hiir) abil saab süsteemi kasutada personaalarvutina. Korpus sisaldab järgmisi osi: trükkplaat, milles on digitaalne töötlusseade (keskseade, 1 MB RAM ja S12 KB ROM), graafikamoodul, videomoodul ja helimoodul oma CD-audioseadmega ningCD-ROM (andmete, heli ja pildi taasesitamiseks ainult 5″ laserplaatidelt).Süsteemi suudab ligikaudu 70 minuti jooksul esitada Hi-Fi heli ning peen- ja jämeeraldusgraafikat. Videopiltide taasesitusvõime on piiratud järjestikuste stoppkaadritega kõige rohkem umbes viie minuti jooksul. | 85219000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1, 3c ja 6 sätetega ning CN-koodide 8521 ja 85219000 sõnastusega. |

5.Ühes korpuses paiknev CD-I seade digitaalselt salvestatud piltide ja heli taasesitamiseks teleris laserlugemisseadme abil. See on varustatud hiire ja infrapunakaugjuhtimispuldiga.Süsteemi kuulub juhtseade, mis töötleb taasesitusseadmest, kaugjuhtimispuldist või hiirest tulevaid signaale teleriekraani ja valjuhääldite jaoks, võimaldades interaktsiooni pildi ja heliga. | 85219000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1, 3c ja 6 sätetega ning CN-koodide 8521 ja 85219000 sõnastusega. |

6.Järgmised "raadiokonverentsiseadme" osad, mida ei ole jaemüügiks ühte pakendisse pakendatud: | | |

a)mikrofon-saatja, mis koosneb saatjast raadioside jaoks, ülitundlikust sisseehitatud mikrofonist ja antennist ning | 85251090 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8525, 852510, 85251090, 8527, 852790 ja 85279099 sõnastusega. |

b)üks või mitu vastuvõtjat, mis koosnevad raadiovastuvõtuseadmest, sagedusmodulaatorist ja pistikupesast kuuldeaparaadiga ühendamiseks, sisseehitatud suundmikrofoniga või ilma. | 85279099 | Toote klassifitseerimine rubriiki 9021 on välistatud, sest seda ei saa pidada üksnes kõnealuse rubriigi kuuldeaparaadiks või selle tarvikuks. |

7.Videovärvikuvar värvikujutise taasesitamiseks liitvideosignaali põhjal. Kuvaris on 33 cm elektronkiiretoru, toiteplokk, valjuhääldi, signaalisisendid (video-, heli-) ja trükklülitused video-, heli- ja sünkroonsisendsignaalide töötlemiseks ning kineskoobi (punktisamm 0,64 mm) ja valjuhääldi tüürimiseks. Kuvar on ette nähtud liikumatute või liikuvate piltide ja heli taasesitamiseks, olles kaabli abil ühendatud arvuti, videomagnetofoni, videoplaadimängija või muu pildiallikaga. | 85281031 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8528, 852810 ja 85281031 sõnastusega. |

--------------------------------------------------